CELEX: 62018CN0542
Language: ro
Date: 2018-09-17 00:00:00
Title: Cauza C-542/18 RX: Decizia Curții (Camera de reexaminare) din 17 septembrie 2018 vizând reexaminarea Hotărârii Tribunalului (Camera de recursuri) din 19 iulie 2018 în cauza T-646/16 P, Simpson/Consiliul

26.11.2018   
            
            
               RO
            
            
               Jurnalul Oficial al Uniunii Europene
            
            
               C 427/12
            
         
      Decizia Curții (Camera de reexaminare) din 17 septembrie 2018 vizând reexaminarea Hotărârii Tribunalului (Camera de recursuri) din 19 iulie 2018 în cauza T-646/16 P, Simpson/Consiliul
      (Cauza C-542/18 RX)
      (2018/C 427/17)
      Limba de procedură: engleza
      
         Părțile din procedura în fața Tribunalului
      
      
         Recurent: Erik Simpson (reprezentant: M. Velardo, avocat)
      
         Cealaltă parte din procedură: Consiliul Uniunii Europene
      
         Chestiuni care fac obiectul reexaminării
      
      
         Reexaminarea va viza chestiunea dacă, având în vedere în special principiul general al securității juridice, Hotărârea Tribunalului Uniunii Europene din 19 iulie 2018, Simpson/Consiliul, aduce atingere unității sau coerenței dreptului Uniunii în măsura în care Tribunalul, ca instanță de recurs, a apreciat că completul de judecată care a dat Ordonanța Tribunalului Funcției Publice a Uniunii Europene din 24 iunie 2016, Simpson/Consiliul, era compus în mod nelegal pentru motivul unei neregularități care afectează procedura de numire a unuia dintre membrii acestui complet, care determină o încălcare a principiului judecătorului legal consacrat la articolul 47 al doilea paragraf prima teză din Carta drepturilor fundamentale a Uniunii Europene.
      
      
         Reexaminarea va privi în special aspectul dacă, la fel ca actele vizate la articolul 277 TFUE, numirea unui judecător poate face obiectul unui control de legalitate incident sau dacă un astfel de control de legalitate incident este – în principiu sau după scurgerea unei anumite perioade – exclus sau limitat la anumite tipuri de neregularități în scopul de a se asigura stabilitatea juridică și autoritatea de lucru judecat.